* **Αυτοκρατορική Βιέννη 5 μέρες 24-28/12/23. Αεροπορικώς**

**1η Μέρα | Θεσσαλονίκη – Βιέννη – Πανοραμική ξενάγηση.**

Συγκέντρωση στο αεροδρόμιο και απευθείας πτήση για Βιέννη. Άφιξη και αμέσως θα ξεκινήσουμε την πανοραμική μας ξενάγηση στην πανέμορφη πρωτεύουσα της Αυστρίας, κατά τη διάρκεια της οποίας θα δούμε τον Πύργο του Δούναβη (ένα από τα σύμβολα της πόλης), το κτίριο του Συλλόγου Φίλων της Μουσικής, όπου λαμβάνει χώρα η διάσημη πρωτοχρονιάτικη συναυλία, την περίφημη λεωφόρο Pινγκ, όπου θα θαυμάσουμε διάσημα έργα αρχιτεκτονικής, όπως το πρώην Υπουργείο Πολέμου, το Μουσείο Εφαρμοσμένων Τεχνών, το Δημοτικό Πάρκο, την περίφημη κρατική Όπερα της Βιέννης, τα δίδυμα Μουσεία, τα χειμερινά ανάκτορα του Χόφμπουργκ (Hofburg), την πύλη του Φραγκίσκου Ιωσήφ, το νεοκλασικό Κοινοβούλιο με την πλούσια διακοσμημένη πρόσοψη και το άγαλμα της θεάς Αθηνάς , το νεογοτθικού ρυθμού Δημαρχείο, το παλατινό Θέατρο, το Πανεπιστήμιο, την διάσημη κεντρική αγορά Νάσμαρκτ, και θα καταλήξουμε στον γοτθικού ρυθμού Καθεδρικό ναό του Αγίου Στεφάνου, στο ιστορικό κέντρο της πόλης. Στη συνέχεια θα αναχωρήσουμε για το ξενοδοχείο μας. Τακτοποίηση. Το βράδυ ελεύθερος χρόνος στο ιστορικό κέντρο της πόλης για να γευτείτε καφέ Βιενουά και να περπατήσετε στους ιστορικούς πεζόδρομους που κάποτε περπατούσαν οι ευγενείς και οι αυτοκράτορες.

**2η Μέρα | Βιέννη –Περιπατητική ξενάγηση πόλης – Ανάκτορο Σενμπρούν**

Πρωινό και ξεκινάμε την περιπατητική μας ξενάγηση στην Βιέννη. Πρώτος μας σταθμός είναι ο Καθεδρικός Ναός του Αγίου Στεφάνου, ένα από τα διασημότερα αξιοθέατα της Βιέννης και ένα από τα σημαντικότερα αριστουργήματα του ευρωπαϊκού γοτθικού ρυθμού. Η κατασκευή της πρώτης εκκλησίας χρονολογείται από το 1147. Για πολύ καιρό το Stefandom ήταν το ψηλότερο κτίριο στην Ευρώπη - 137 μέτρα. Στη συνέχεια θα επισκεφτούμε τη Στήλη της Πανούκλας που είναι ένα μνημειώδες μπαρόκ γλυπτό που χτίστηκε στα τέλη του 17ου αιώνα από μάρμαρο. Είναι ενδιαφέρον ότι η στήλη είναι αφιερωμένη στην Αγία Τριάδα και όχι στην Παναγία. Θα συνεχίσουμε στο πεζόδρομο με τα εντυπωσιακά καφέ και επώνυμα καταστήματα μόδας για να καταλήξουμε στο ανάκτορο Hofburg που αποτελεί ένα από τα σύμβολα του αυτοκρατορικού παρελθόντος της Βιέννης. Ένα τεράστιο πολυτελές παλάτι, που ήταν η χειμερινή κατοικία των Αψβούργων. Στο Μεσαίωνα υπήρχε κάστρο, από το οποίο σώζεται ένα μικρό παρεκκλήσι. Το Hofburg επεκτάθηκε σε μια υπέροχη κατοικία όταν η Βιέννη έγινε η πρωτεύουσα της Αυστροουγγαρίας. Επί του παρόντος, μπορείτε να βρείτε σχεδόν οποιοδήποτε αρχιτεκτονικό στυλ εδώ - από γοτθικό έως Αρ Νουβό. Στις αίθουσές του υπάρχει μια εθνική βιβλιοθήκη, ένα θησαυροφυλάκιο, ένα μουσείο μουσικών οργάνων, όπλων και εθνογραφίας και η περίφημη «ισπανική σχολή ιππασίας». Στη συνέχεια Θα επισκεφτούμε το ρολόι άγκυρας (άγκυρα) που βρίσκεται στην παλαιότερη πλατεία της Βιέννης τη "Hoher Markt" και αντιπροσωπεύει το στυλ Art Nouveau. Ανάμεσά τους ο μεσαιωνικός στιχουργός Walther von der Vogelweid, η αυτοκράτειρα Μαρία Θηρεσία και ο πρίγκιπας Ευγένιος της Σαβοΐας. Κάθε μέρα ακριβώς το μεσημέρι το ρολόι «χτυπά» με μια μικρή παράσταση, συνοδεία μουσικών διαφορετικών εποχών. Εντυπωσιακή επίσης είναι και η τεράστια πλατεία του παλατιού - Heldenplatz (Πλατεία Ηρώων). Τα έφιππα αγάλματα του Αρχιδούκα Καρόλου, που κέρδισε τη μάχη του Άσπερν ενάντια στα στρατεύματα του Ναπολέοντα (1809) και του πρίγκιπα Ευγένιου της Σαβοΐας, που νίκησε τους Τούρκους, μαρτυρούν το ένδοξο παρελθόν της Αυστρίας. Η Πλατεία Ηρώων δεν είναι απλώς μια τεράστια πλατεία στο κέντρο της αυστριακής πρωτεύουσας, είναι ένα από τα σύμβολα μιας ένδοξης ιστορίας. Στη συνέχεια θα περάσουμε από την Εβραϊκή συνοικία με κυριότερα αξιοθέατα, το Εβραϊκό Μουσείο, τον ναό της Πόλης, το Μουσείο της Οικίας Misrachi, τη Σκάλα Theodor Herzl και την Εκκλησία Karmeliter. Τέλος Θα επισκεφτούμε τη παλιά ελληνική συνοικία στο κέντρο της πόλης με τον ναό του Αγίου Γεωργίου, της Αγίας Τριάδας και τα όμορφα εστιατόρια της περιοχής για καλό φαγητό, εκεί όπου σύχναζαν οι Έλληνες έμποροι τον 19ο αιώνα. Στη συνέχεια προαιρετικά θα ακολουθήσει η ξενάγηση μας στο ανάκτορο και τους κήπους του Σενμπρούν (εισιτήριο εξ’ιδίων), που θεωρείται ισάξιο των Βερσαλλιών και πρώην θερινή κατοικία της αυτοκρατορικής οικογένειας. Θα επισκεφτούμε τα σημαντικότερα δωμάτια και την μεγάλη αίθουσα χορού και θα εντυπωσιαστούμε από τους κήπους και την εσωτερική πολυτέλεια του ανακτόρου. Στον ελεύθερο χρόνο που ακολουθεί σας προτείνουμε να επισκεφτείτε κάποιο από τα ιστορικά καφέ όπως το Central ή να απολαύσετε μια βόλτα με εντυπωσιακές άμαξες με άλογα που σας περιμένουν δίπλα στον Καθεδρικό ναό του Αγίου Στεφάνου. Το βράδυ σας προτείνουμε να παρακολουθήσετε κοντσέρτο κλασικής μουσικής.

**3η Μέρα | Βιέννη – Ημερήσια εκδρομή στο Σάλτσμπουργκ.**

Πρωινό και σας προτείνουμε εκδρομή στο Σάλτσμπουργκ. Αναχώρηση για το μοναδικό «κάστρο αλατιού», το Σάλτσμπουργκ, γενέτειρα του Μότσαρτ και πόλη μνημείο μιας άλλης ρομαντικής εποχής. Εδώ μπορείτε να περπατήσετε στους ατέλειωτους πεζόδρομους της παλιάς πόλης. Θα επισκεφτούμε, ακόμη, τους κήπους του ανακτόρου Mιραμπέλ δίπλα στον ποταμό Salzach. Διασχίζοντας τα ατμοσφαιρικά σοκάκια της πόλης, θα δούμε το σπίτι του Μότσαρτ, το Δημαρχείο, τον Καθεδρικό Ναό της πόλης και το Αβαείο του Aγ. Πέτρου. Χρόνος ελεύθερος για καφέ και γεύμα στη παλιά πόλη. Όσοι επιθυμούν μπορούν να ανέβουν στο Κάστρο της παλαιάς πόλης και να απολαύσουν την μοναδική θέα της πόλης. Το απόγευμα αναχώρηση για την επιστροφή μας στη Βιέννη. Άφιξη αργά το απόγευμα.

**4η Μέρα | Βιέννη - Μέλκ - Κρεμς – Βαχάου**

Πρωινό και στη συνέχεια θα αναχωρήσουμε για την εκδρομή στο Μελκ, την κοιλάδα του Βαχάου και την πόλη Κρεμς. Θα έχουμε την ευκαιρία να γνωρίσουμε την πιο όμορφη περιοχή του κρατιδίου της Κάτω Αυστρίας. Άφιξη και ξεκινάμε την περιήγηση μας με το περίφημο μοναστηριακό συγκρότημα του Μελκ, με τη χιλιόχρονη ιστορία, την ανεκτίμητη βιβλιοθήκη των Βενεδικτίνων μοναχών με τα σπάνια βιβλία και χειρόγραφα καθώς και μια από τις πιο εντυπωσιακές μπαρόκ εκκλησίες της Κεντρικής Ευρώπης. Στη συνέχεια, ακολουθώντας τη ροή του Δούναβη θα διασχίσουμε την ειδυλλιακή κοιλάδα του Βαχάου. Περνώντας από γραφικά χωριά και καλοδιατηρημένους μεσαιωνικούς οικισμούς, από αμπελώνες και κάστρα θα καταλήξουμε στην πόλη Κρεμς, την αρχαιότερη πόλη της Κάτω Αυστρίας. Περίπατος στο κέντρο και τα μεσαιωνικά σοκάκια της πόλης. Στη συνέχεια θα επισκεφτούμε το χωριό Γκρίντσιχ για παραδοσιακή διασκέδαση με φαγητό και κρασιά. Αργά το απόγευμα θα επιστρέψουμε στην Βιέννη.

**5η Μέρα | Βιέννη – Δάση Μάγιερλινγκ - Πτήση επιστροφής.**

Πρωινό και αναχώρηση για τα περίχωρα της Βιέννης, το περίφημο Βιεννέζικο Δάσος και την λουτρόπολη Μπάντεν. Στη Διαδρομή μας θα βρεθούμε στην τοποθεσία Μάγιερλινγκ. Κατόπιν, θα επισκεφθούμε το μοναστήρι του Xαϊλιγκενκρόιτς και στην συνεχεία επίσκεψη και πρώτη γνωριμία στη όμορφη λουτρόπολη Μπάντεν. Είναι μια πόλη φημισμένη για τα λουτρά της, γι΄ αυτό και πολλοί τουρίστες και Βιεννέζοι το επιλέγουν για τις διακοπές τους γιατί έχουν και ιαματικές ιδιότητες. Έπειτα αναχωρούμε για το αεροδρόμιο της Βιέννης και επιβίβαση στο αεροπλάνο για την πτήση της επιστροφής μας.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Αυτοκρατορική Βιέννη 5 μέρες** | | | | | | **Αναχώρηση: 24/12 - Πακέτο εκδρομής** | | |
| **Ξενοδοχείο** | **Κατ.** | **Διατροφή** | **Τιμή σε δίκλινο έως 25/11/23** | **Τιμή σε δίκλινο** | **Παιδί σε τρίκλινο έως 25/11/23** | **Παιδί σε τρίκλινο** | **Επιβ. Μονόκλινου** | **Γενικές Πληροφορίες** |
| Ananas | 4\* | Πρωινό | 395€ | 455€ | 255€ | 305€ | 100€ | Aegean Airlines : Θεσσαλονίκη - Βιέννη: 11:45 - 12:30 Βιέννη - Θεσσαλονίκη: 18:15 - 21:00 |
| ARCOTEL Wimberger | 4\* | Πρωινό | 439€ | 499€ | 389€ | 449€ | 110€ |
| Hilton Vienna Park | 5\* | Πρωινό | 599€ | 659€ | 279€ | 309€ | 250€ |
| Hilton Danube Waterfront | 4\* | Πρωινό | 539€ | 589€ | 1ο παιδί: 229€ 2ο παιδί: 259€ | 1ο παιδί: 279€ 2ο παιδί: 309€ | 229€ |
| **Στη τιμή περιλαμβάνονται:** Αεροπορικά εισιτήρια με την Aegean Airlines. 1 αποσκευή 23Kg. και 1 προσωπικό αντικείμενο 8 kg. Τέσσερις (4) διανυκτερεύσεις στο ξενοδοχείο της επιλογής σας. Πρωινό καθημερινά στον χώρο του ξενοδοχείου. Μεταφορές, περιηγήσεις και εκδρομές με κλιματιζόμενο τουριστικό λεωφορείο, σύμφωνα με το αναλυτικό πρόγραμμα. Επίσημος αρχηγός / συνοδός του γραφείου μας. Ασφάλεια αστικής ευθύνης. **Δεν περιλαμβάνονται:** Φόροι αεροδρομίων, επίναυλοι καυσίμων: 165€ κατά άτομο. Δημοτικοί φόροι. Προαιρετική ημερήσια εκδρομή στο Σάλτσμπουργκ: 65€ το άτομο. Φιλοδωρήματα, αχθοφορικά. Είσοδοι σε μουσεία, κάστρα & αρχαιολογικούς χώρους. Ότι δεν αναφέρεται στο πρόγραμμα ή αναγράφεται ως προαιρετικό ή προτεινόμενο. Ειδική ασφαλιστική κάλυψη για ακύρωση ταξιδιού λόγω ασθένειας COVID19: 15€. Ζητήστε αναλυτικότερες πληροφορίες. | | | | | | | | |
|